Καθαρογράφτηκε τελικά από το Ελεγκτικό Συνέδριο η απόφαση για το ποσό που οφείλει στο Ελληνικό Δημόσιο ο Θέμος Αναστασιάδης.

Πέντε εκατομμύρια ευρώ θα κληθεί να πληρώσει ο εκδότης του «Πρώτου Θέματος».

Το ανώτατο δικαστήριο αποφάσισε τελεσίδικα και αμετάκλητα να επικυρώσει το πρόστιμο σε βάρος του για αδικαιολόγητο πλουτισμό τον Ιούνιο του 2016 ενώ έκτοτε εκκρεμούσε η καθαρογραφή της απόφασης.

Η απόφαση αναμένεται να δημοσιευτεί τις επόμενες ημέρες.

Ο εκδότης είχε εξαντλήσει όλα τα ένδικα μέσα εντός Ελλάδος, αλλά ακόμα και αν προσφύγει στα ευρωπαϊκά δικαστήρια δεν πρόκειται να αλλάξει ο καταλογισμός του προστίμου των 4.973.500 ευρώ.